Úradný vestník L 116 , 28/04/1978 S. 0001 - 0003

Fínske špeciálne vydanie: Kapitola 2 Zväzok 2 S. 0111

Grécke špeciálne vydanie: Kapitola 11 Zväzok 9 S. 0196

Švédske špeciálne vydanie: Kapitola 2 Zväzok 2 S. 0111

Španielske špeciálne vydanie: Kapitola 11 Zväzok 8 S. 0004

Portugalské špeciálne vydanie Kapitola 11 Zväzok 8 S. 0004



Nariadenie Rady (EHS) č. 850/78 z 24. apríla 1978 o záveroch dohody formou výmeny listov, ktorými sa mení a dopĺňa príloha A k protokolu 1 k Dohode medzi Európskym hospodárskym spoločenstvom a Švajčiarskou konfederáciou RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej článok 113, so zreteľom na odporúčanie Komisie, keďže má byť uzavretá dohoda formou výmeny listov, ktorou sa mení a dopĺňa príloha A k protokolu 1 k Dohode medzi Európskym hospodárskym spoločenstvom a Švajčiarskou konfederáciou [1], PRIJALA TOTO NARIADENIE: Článok 1 Dohoda formou výmeny listov, ktorou sa mení a dopĺňa príloha A k protokolu 1 k Dohode medzi Európskym hospodárskym spoločenstvom a Švajčiarskou konfederáciou, sa týmto schvaľuje v mene spoločenstva. Text tejto zmluvy sa prikladá k tomuto nariadeniu. Článok 2 Predseda Rady sa týmto poveruje menovať osobu splnomocnenú podpísať dohodu, tak aby bola záväzná pre spoločenstvo. Článok 3 Toto nariadenie nadobúda účinnosť prvý deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 24. apríla 1978 Za Radu predseda P. Dalsager [1] Ú. v. ES L 300, 31.12.1972, s. 189. -------------------------------------------------- Dohoda formou výmeny listov, ktorou sa mení a dopĺňa príloha A k protokolu 1 k Dohode medzi Európskym hospodárskym spoločenstvom a Švajčiarskou konfederáciou List č. 1 V Bruseli… Vaša Excelencia, podľa prechodných opatrení ustanovených v protokole 1 k Dohode o voľnom obchode medzi Európskym hospodárskym spoločenstvom a Švajčiarskou konfederáciou, ktorá bola podpísaná 22. júla 1972, je Spojené kráľovstvo poverené otvoriť každý rok colné kvóty s nulovou colnou sadzbou na niektoré výrobky patriace do kapitoly 48 a vymenované v prílohe A k protokolu 1. Švajčiarsko požiadalo, aby boli tieto kvóty nahradené jednou kvótou. Orgány Spojeného kráľovstva a Švajčiarska dospeli na základe technických rozhovorov k záveru, že na švajčiarsky vývoz výrobkov kapitoly 48 by sa mala vzťahovať jedna colná kvóta, ktorá by bola súhrnom úrovní jednotlivých kvót pre súčasných deväť položiek. Pravidlo týkajúce sa povoleného ročného zvýšenia o 5 % zostáva v platnosti aj pre jednu kvótu. Spoločenstvo preto usudzuje, že podľa článku 1 (4) protokolu 1 k Dohode medzi Európskym hospodárskym spoločenstvom a Švajčiarskou konfederáciou deväť kvót s nulovou sadzbou, ktoré bolo Spojené kráľovstvo poverené otvoriť v roku 1974 vo vzťahu k Švajčiarsku na niektoré výrobky patriace do kapitoly 48 a vymenované v stĺpci Spojené kráľovstvo v prílohe A k uvedenému protokolu 1, by sa mali nahradiť jednou kvótou. Následne, v súlade s ustanoveniami článku 1 (4) protokolu 1, je kvóta, ktorú je Spojené kráľovstvo poverené otvoriť na rok 1978, jedna, a to 2834 ton. Bol by som Vám vďačný, keby ste potvrdili súhlas Vašej vlády s obsahom tohto listu. Vaša Excelencia, prijmite, prosím, výraz mojej najhlbšej úcty. Za Radu Európskych spoločenstiev List č. 2 V Bruseli… Vážený pane, mám česť potvrdiť príjem Vášho listu z dnešného dňa v tomto znení: "Podľa prechodných opatrení ustanovených v protokole 1 k Dohode o voľnom obchode medzi Európskym hospodárskym spoločenstvom a Švajčiarskou konfederáciou, ktorá bola podpísaná 22. júla 1972, je Spojené kráľovstvo poverené otvoriť každý rok colné kvóty s nulovou colnou sadzbou na niektoré výrobky patriace do kapitoly 48, vymenované v prílohe A k protokolu 1. Švajčiarsko požiadalo, aby boli tieto kvóty nahradené jednou kvótou. Orgány Spojeného kráľovstva a Švajčiarska dospeli na základe technických rozhovorov k záveru, že na švajčiarsky vývoz výrobkov kapitoly 48 by sa mala vzťahovať jedna colná kvóta, ktorá by bola súhrnom úrovní jednotlivých kvót pre súčasných deväť položiek. Pravidlo týkajúce sa povoleného ročného zvýšenia o 5 % zostáva v platnosti aj pre jednu kvótu. Spoločenstvo preto usudzuje, že podľa článku 1 (4) protokolu 1 k Dohode medzi Európskym hospodárskym spoločenstvom a Švajčiarskou konfederáciou deväť kvót s nulovou sadzbou, ktoré bolo Spojené kráľovstvo poverené otvoriť v roku 1974 vo vzťahu k Švajčiarsku na niektoré výrobky patriace do kapitoly 48 a vymenované v stĺpci Spojené kráľovstvo v prílohe A k uvedenému protokolu 1, by sa mali nahradiť jednou kvótou. Následne, v súlade s ustanoveniami článku 1 (4) protokolu 1, je kvóta, ktorú je Spojené kráľovstvo poverené otvoriť na rok 1978, jedna, a to 2834 ton. Bol by som Vám vďačný, keby ste potvrdili súhlas Vašej vlády s obsahom tohto listu." Mám česť potvrdiť, že moja vláda súhlasí s obsahom Vášho listu. Vážený pane, prijmite, prosím, výraz mojej najhlbšej úcty. V mene vlády Švajčiarskej konfederácie --------------------------------------------------